paragraph_text: Santee (Dakota, Isanti, Isanyanti, Santee Sioux), zbirni naziv za četiri plemena saveza Oceti Shakowin, poznati i kao Dakota. Santee govore d-dijalektom jezika sioux, i sastoje se od plemena Mdewakanton, Wahpekute, Sisseton i Wahpeton, organiziranih dalje na manje segmente (bande). Danas su naseljeni po rezervatima u Nebraski (Mdewakanton i Wahpeton) na rezervatu Santee; Južnoj Dakoti na rezervatima Flandreau (pleme Mdewakanton i Wahpekute ili Leaf Shooters) i Sisseton (plemena Sisseton i Wahpeton); Sjevernoj Dakoti (Sisseton i Wahpeton) na rezervatima Fort Totten ili Devil's Lake; i Minnesoti na malenim rezervatima Upper Sioux, Lower Sioux, Shapkopee Mdewakanton (Mdewakanton) i Prairie Island (Mdewakanton). Nekoliko bandi naseljeno je s Ojibwa Indijancima po rezervatima u južnoj Kanadi gdje devet plemenskih zajednica čini Dakota Ojibway Tribal Council (DOTC), viz.: 1. Waywayseecappo First Nation, 2. Birdtail Sioux First Nation u Manitobi, 3. Canupawakpa Dakota Nation, 4. Dakota Plains Wahpeton Nation, 5. Roseau River Anishinabe First Nation, 6. Swan Lake First Nation, 7. Sioux Valley Dakota Nation, 8. Long Plain First Nation, i 9. Sandy Bay Ojibway First Nation